અમદાવાદ: અમદાવાદ-રાજકોટ હાઈવે પર લીંબડી નજીક બલદાણા ગામના પાટિયા પાસે અાજે વહેલી સવારે છ વાગે બે ટ્રક વચ્ચે જોરદાર અકસ્માત થતાં બે વ્યક્તિનાં મોત થયાં હતાં જ્યારે ચાર જણાને ગંભીર ઈજાઓ પહોંચતા રાજકોટની હોસ્પિટલ ખાતે ખસેડવામાં અાવ્યા હોવાનું જાણવા મળે છે. પ્રાપ્ત માહિતી પ્રમાણે અા અંગેની વિગત એવી છે કે અમદાવાદ-રાજકોટ હાઈવે પર લીંબડી નજીક અાવેલા બલદાણા ગામના પાટિયા પાસેથી અાજે વહેલી સવારે છ વાગ્યાના સુમારે લોખંડના પાઈપ ભરેલી ટ્રક રાજકોટ તરફ જઈ રહી હતી ત્યારે સામેથી અાવી રહેલી ટ્રકના ચાલકે સ્ટિયરિંગ પરનો કાબૂ ગુમાવતાં બંને ટ્રક જોરદાર ધડાકા સાથે સામસામે અથડાતાં અા ગમખ્વાર અકસ્માત સર્જાયો હતો. જેમાં બે વ્યક્તિના ગંભીર ઈજા થવાના કારણે ઘટનાસ્થળે જ મોત થયાં હતાં જ્યારે ચાર વ્યક્તિને ગંભીર ઈજાઓ પહોંચતા તેમને સારવાર માટે રાજકોટની િસવિલ હોસ્પિટલ ખસેડવામાં અાવ્યા છે જે પૈકી બેની સ્થિતિ અત્યંત નાજૂક હોવાનું જાણ‍વા મળે છે. બનાવની જાણ થતાં પોલીસ તાત્કાલીક પહોંચી જઈ બચાવ કામગીરી શરૂ કરી હતી.